Efter en sløj periode med blandt andet to nederlag til lokalrivalerne fra Aalborg Pirates, er de hvide ørne fra Frederikshavn igen ved at finde formen. Tirsdag blev det til en sejr på 2-0 ude over Esbjerg Energy. Dermed ligger frederikshavnerne afstand til netop esbjergenserne, som indtager Metal Ligaens femteplads. White Hawks har på ligaens fjerdeplads 53 point for 31 kampe. Det er seks mere end Esbjerg og to mindre end Aalborg Pirates, der dog har en kamp i baghånden. I tirsdagens kamp faldt begge mål i 2. periode. Målscorer for frederikshavnerne var Christopher Frederiksen og Dale Mitchell. Nordjyderne har slået konkurrenterne fra Esbjerg i alle fire indbyrdes opgør i sæsonen. Næste opgave for Frederikshavn White Hawks er fredag d. 18. januar. Her møder man hjemme det suveræne bundhold fra Odense Bulldogs, der slet ikke har kunne få pucken til at glide denne sæson.

Referat:
Frederikshavn White Hawks er langsomt ved at komme tilbage på sporet. Tirsdag aften blev det til sejr i vigtigt midteropgør.